
„Schimbarea face parte din viață”

-

necunoscut


   

Urme de trecut

 

Căpitanul Jharki, își sorbea cafeaua, fără nici cea mai mică intenție de a se grăbi, privind mulțumit la zumzetul în creștere care avea loc sub privirile lui. Zâmbi, gândindu-se la momentul în care fusese abordat de Zerg, unul din colonizatorii care urmau să se stabilească definitiv pe această planetă, desigur, dacă se va primi aprobarea pentru modificarea statutului coloniei la care se lucra acum, din „temporar” în „stabil”. Tânărul era considerat unul din specialiștii istoriei planetei originare - Terra și cu aproape fiecare ocazie declarase că rolul lui pe noua planetă urma să fie cel de istoric, de strângere și pregătire de informații pentru ca acest sistem să poată fi integrat în Historia Universalis. De-aceea nu se simțise chiar surprins când acesta depusese solicitarea de a deschide o cafenea, pe modelul „Cafe de Flore” – Paris 2025. Și deși inițial nu dăduse importanță ideii, imediat după deschidere, devenise unul dintre clienții fideli, iar acum după numai aproape opt luni, a-și bea cafeaua după răsăritul celei de-a doua luni, moment pe care hotărâseră să îl considere, din punct de vedere oficial, începutul zilei, pentru că în lipsa luminii solare directe, era perioada cea mai luminată, timp de puțin peste șaisprezece ore.

Realiză că Zerg stătea în fața lui, dând de înțeles că ar vrea să îi vorbească. Oftă, deoarece, indiferent de câte ori le repeta celor de pe navă sau din colonie, să îl trateze ca pe un simplu coleg, renunțând la orice abordare mai oficială, majoritatea insistau să nu de-a urmare rugăminții lui.

- Da, Zerg? E totul în regulă?

Tânărul, puțin fâstâcit, într-un final, îi spuse:

- Da, desigur, adică... nu știu. Domnișoara Olma, m-a rugat să vă întreb dacă vi se poate alătura... Eu... i-am spus că obișnuiți să profitați de aceste momente de liniște... îmi pare rău dacă...

Jharki zâmbi, întrerupându-l, deoarce îi dădea senzația că mai are puțin și o va lua la fugă:

- Bineînțeles, nu ai de ce să-ți faci griji. Poți să-i spui...

Se opri. După privirile băiatului, era evident că Olma era chiar la masa din spate și că auzea conversația. Din privirea lui Zerg, înțelese că de fapt aceasta se ridicase deja, urmând să intre foarte curând în raza lui vizuală. Fără alte cuvinte, mută scaunul din dreapta, îndepărtându-l de masă, cu fața spre el.

Imediat apăru și tânăra, care luă loc fără nicio ezitare, spunând cu un zâmbet ușor amuzat și provocator:

- Mulțumesc mult, Zerg. Îți rămân datoare. M-aș bucura ca data viitoare când vin să-mi povestești cum de ți-a venit această minunată idee de a deschide o cafenea aici.

-Da... sigur, eu... oricând.

Apoi tânărul se întoarse, roșu la față, în mod evident dorind să dispară cât mai repede de acolo.

Căpitanul o privi pe femeia din fața lui. Înțelegea de ce se fâstâcise Zerg. O mai văzuse ocazional, de când se stabiliseră la sol, doar de la depărtare. Acum, privind-o la mai puțin de un metru, recunoscu în sine, că cei care o descriseseră ca „intimidant de frumoasă” aveau dreptate. Realiză că femeia îi urmărea privirea și cumva simți că bănuia cam care sunt gândurile lui. La fel de evident era și că nu avea de gând să deschidă ea subiectul, părând mai degrabă că preferă să se lase cercetată.

Căpitanul, zâmbi, și fără să își dezlipească privirea din ochii ei, spuse, cu un ton amuzat:

- Aș putea să zic, încântat de cunoștință. Nu cred că ne-am mai întâlnit... direct.

Olma, susținându-i privirea, ridicând ușor din sprânceana dreaptă, oarecum mirată de abordarea bărbatului. Răspunse fără nicio urmă de ezitare:

- Nu direct, însă te asigur că ești o persoană cât se poate de cunoscută pe aici. Într-un final sunteți... ești persoana care ia deciziile cu privire la tot ce se întâmplă pe această planetă.

Jharki nu îi răspunse imediat. Inițial crezuse că modul ei de adresare, natural, la per tu, e mai degrabă parte a felului tinerei de fi. Însă acel „sunteți” corectat prea repede, micul tic de pe fața ei, îi transmise că de fapt aceasta făcea eforturi să pară în largul ei. Era curios cum va interpreta tăcerea lui și cum va reacționa. În așteptarea urmării, își notă în minte amănuntul despre sublinierea importanței cu privire la puterea lui de decizie.

Momentul de liniște care se lăsase, aducea schimbări rapide în Olma. Sigur, pentru aproape orice alt privitor, acestea ar fi fost insesizabile. Doar că, Jharki, era cunoscut încă de pe băncile academiei, ca unul dintre cei mai intuitivi, empatici și inteligenți din generația lui.

Femeia își aminti de o discuție avută cu o prietenă, care îl cunoscuse personal, după ce o anunțase că urma să se îmbarce sub comanda lui: „dacă vreodată ajungi față în față cu el și vrei să-i ceri ceva, renunță la orice idee pe care o vei avea cu privire la cum, când, în ce fel să ceri. Sări peste orice și spune-i direct. Altfel riști să te pierzi, și crede-mă că s-ar putea să uiți și de ce ești acolo...”. Abia acum, începea să înțeleagă cu adevărat. În tot timpul acesta, simțea privirea căpitanului fixată asupra ei. Nu într-un fel neplăcut. Mai degrabă unul prin care îi spunea că recunoaște frumusețea și meritele ei, că nu are o problemă cu felul în care a pornit discuția. În același timp... era cuprinsă de un sentiment ciudat, ca și cum, căpitanul urma să citească tot ce e în mintea ei. De undeva, din interior păreau să se ridice gânduri de nesiguranță. Iar cu asta nu putea fi de acord. Așa că trase aer adânc în piept, îl dădu afară, apoi vorbi.

- Îmi cer scuze dacă am fost... deplasată, nu...

Fuse oprită cu o semn din mână. În orice alte condiții s-ar fi simțit deranjată. Acum nu gândi decât... cum de tăcuse? Nu îi era caracteristic.

- Olma, cred că știi deja că prefer acest stil. Pari a fi genul de persoană care își face temele. Cum de-altfel, aproape sigur ai aflat și că prefer ca atunci când cineva vrea să mă roage să-l ajut, apreciez abordarea directă și clară, fără ocolișuri, iar în măsura în care e posibil, îi acord sprijinul fără ezitare. Așa că, te rog să spui direct ce ai de spus. Dacă vrei doar să vorbim la o gură de cafea despre lucruri generale, de asemenea, cu plăcere. Orice bărbat sau femeie te-ar considera o companie deosebită. Așadar?

Jharki observă că vorbele lui avură efectul scontat. Aproape imediat, femeia păru să dea la o parte orice barieră avusese până în acel moment. 

- Av... ai dreptate. Deci... cred că undeva pe stânca Olimp, există o... deschidere. Nu naturală. Știu că există probleme majore pe această planetă cu privire la funcționarea aparaturii datorită proprietăților puternic magnetice existente practic în tot solul, dar cu predilecție în ceea ce noi numim stânci. Mai știu și că, ați precizat că vom aplica abordarea clasică cu privire la mediul înconjurător. Dar, am rugămintea să-mi aprobați... o mică excursie. Mai precis să fiu dusă cu dropterul în vârf, iar de acolo să cobor cu ajutorul lianelor. Cunoașteți echipamentul. Știți că este adecvat pentru așa ceva. De-asemenea mi s-a spus că ați acordat o atenție deosebită structurii de liane existente, îndeosebi în acea zonă și că ați fost impresionat de calitățile elastice și de rezistență ale acestora. Dacă nu există nicio deschidere, înseamnă că am greșit. Dacă însă există... mă voi limita doar să o constat și să raportez, lăsând la atitudinea ta care va fi următorul pas.

Jharki ascultase cu atenție. Într-adevăr nu era nimic exagerat în solicitarea primită. Și da, îi atrăsese atenția zona. Ceea ce nu știau mulți era că el chiar fusese cu alți doi membri la poalele stâncii Olimp, escaladaseră primii douăzeci de metri și luaseră mostre de liane. După studierea lor, aproape că nu le venea să creadă că erau naturale. Cercetătorii de pe navă lucrau intens la studiul posibilelor aplicații practice. Se puteau dovedi cruciale pentru viitoarea economie a planetei. Cu toate astea, avea o contraofertă la propunerea femeii.

- Olma, sunt de acord...

Ochii femeii se măriră evident surprinși. Se așteptase să fie o discuție mai dificilă.

-... dar.

- Există un dar...?

Bărbatul zâmbi.

- Întotdeauna există unul. Indiferent dacă e sau nu este rostit. Deci... sunt de acord cu... să-i spunem excursie. Cu lăsatul și pornitul din vârf, cu folosirea lianelor. Dar nu vei merge singură. Te voi însoți. Altfel... răspunsul este nu.

De data asta, surprinderea era cât se poate de vizibilă. Înainte de a vorbi, tânăra se încruntă.

- Căpitane, știu că am prezentat totul ca și cum ar fi ceva facil, dar realitatea este că există pericole. Cu atât mai mult cu cât vorbim despre o zonă... virgină. Din ce știu, gradul dumneavoastră...

- Hmm... nu crezi că e ușor nepotrivit? Pe de-o parte să pui sub semnul întrebării capacitatea mea de a lua deciziile corecte, cu atât mai mult cu cât ai nevoie de astfel de decizii. Pe de altă parte să insinuezi că nu aș fi capabil să fac o astfel de, din nou, să-i zicem excursie? Și încă ceva. Sunt destul de sigur că în cazul în care chiar vei găsi acea deschidere, nu vei avea nicio ezitare

»Schimbarea face parte din viata.”





